Witom Wos Panie Marszauku Mercik,
tak po prowdzie, to mocie pra.
Bo naszo sloncko godka, to cojsik wjyncy, jak ino szmacianny balik, kery my za bajtla kopali na placu pomjyndzy klopsztangami – a...rozwiń całość
Witom Wos Panie Marszauku Mercik,
tak po prowdzie, to mocie pra.
Bo naszo sloncko godka, to cojsik wjyncy, jak ino szmacianny balik, kery my za bajtla kopali na placu pomjyndzy klopsztangami – a teroski te, co myslom, co duszom Slonzoka bydom po polcku rzondzic, abo po polcku zniszczyc – kopiom tyn balik na Slonckim Stadionie.
Jo sie chciou ino spytac – czamu Poloki, rzondzonce w naszym slonckim Hajmacie (niy powjym – jak okupanty), bojom sie naszy godki i tego, co chcymy zyc u siebie po naszymu?
W koncu – bes te setki lot, ani cysosz z Widnia, ani Friedrichy eli Wilusie, niy boli sie, co bez to, co my po naszymu – slonckimu godomy i zykomy, ich Rajchy w riuna obrocymy.
Slonzoki zyli na tym swojym Sloncku, godali po swojymu – a i jak cza bouo do urzyndu isc – po niymiecku – i jakos to szuo. A byli nawet tacy, kerzy na berlinckich uniwersytetach sie wysztudierowali, i chcieli – nim im Poloki do ucha bojkow o polityczny karierze niy naosprawiali – Slonck do Slonzokow zrobic.
A teroski? Jedna partia po wielkopansku pozwolo zrobic krzizyk we spisowym blacie, co sie je Slonzok, inkszo partia zwie nos zakamuflowanom opcjom, a potym wyciongo ze celiyndra hazoka, kery godo: Slonzokow niy ma, Sonzokow niy ma….
Jak kajsik na magistrackim zydelku jaki Slonzok siedzi, to pozwolo, coby jaki bajtel abo dziouszka pora opowiastek po naszymu do cedzitka na scynie pedziaua, abo we busie szofer wciepnie na tabulka s przotku napis po naszymu.
I tak robiom Poloki z nos kasprow, a z naszego Hajmatu Disneyland.
A som nacje, kaj ich wuasno godka stoji na pjyrszym miejscu. Kaj w Narodowym Muzyjom Sztuki Katalonow (Museu Nacional d’Art de Catalunia) idzie uobejzec to, co Katalony stworzouy dlo swoji i hiszpanskij kultury – a niy jak u nos w “Slonskim” muzyjom – malarstwo polckie, abo we “Gornoslonckim” Muzyjom – historia Podola i Lwowa.
A we Edinburghu we Muzyjom Narodu Szkotow uczymy sie historii i kultury tego kraju. A na tamtejszym uniwersytecie wykuodo sie po ichniymu, i forszuje prawdziwo szkocko historia i kultura.
Ino u nos robiom Poloki cyrkus, co to niby my som take szczynsliwe. Spjywomy w cystym polckim o ….gorniku, co to pod ziemio skarby wykopuje, widzymy jak to nasze “Slonzoki” z Koszyncina tancujom krakowiaka abo polka tramblanka.
No i fajnie jest!
Tosz czimcie sie!
zwiń
sag_Latn szl_Latn szl_Latn sag_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn